Ризо Баҳромзод

Ризои Баҳромзод () — ,  ва донишманди тоҷик, номзади илмҳои физика ва математика (2023).

 Зиндагинома 
Ризои Баҳромзод 20 декбари соли 1991 дар деҳоти Овчиқалъачаи ноҳияи Бобоҷон Ғафуров дар оилаи зиёӣ ба дунё омадааст. Солҳои 1998—2009 дар мактаби № 8-и ба номи М. Осимӣ таҳсил карда, дар солҳои 2009—2014 факултети физикаи Донишгоҳи миллии Тоҷикистонро бо дипломи аъло хатм кардааст.

Дар солҳои донишҷӯйӣ солҳои 2011-2013 се сол паиҳам дар олимпиадаи ҷумҳуриявии донишҷӯён аз фанни фалсафа сазовори ҷойи якум гардида, соли 2013 бо Шоҳҷоиза сарфароз гардидааст, ки дар таърихи олимпиадаҳои ҷумҳуриявии донишҷӯён бори аввал сурат гирифтааст .

 Корнома 
Лаборанти Институти астрофизикаи Академияи илмҳои Тоҷикистон (2013, таҳри роҳбарии Хурсанд Ибодинов), ходими хурди илмӣ (2014), и. в. мудири Маркази байналмиллалии таҳқиқоти ҳастаии Институти физикаю техникаи ба номи С. У. Умарови АМИТ (2018-2019) ва ходими пешбари илмии институти мазкур  (аз 2019), ҳамзамон муҳаррири пешбари Сарредаксияи илмии Энсиклопедияи Миллии Тоҷик (2019-2024). Солҳои 2019-2021 дар Филиали Донишгоҳи давлатии Москва ба номи Михаил Ломоносов дар шаҳри Душанбе аз фанни физика дарс гуфтааст. 

 Фаъолияти илмӣ 
Ризои Баҳромзод фориғуттаҳсили бахши аспирантураи Донишгоҳи давлатии Маскав дар солҳои 2014—2018 буда, дар мавзӯи «Рушди усулҳои ҷудосозии селҳо аз γ-квантҳои энергияашон беҳад баланд аз рӯи маълумоти детекторҳои черенковии таҷҳизоти баландкӯҳӣ» рисолаи номзадӣ дар соли 2023 ҳимоя кардааст.

Дар самтҳои омӯзиши нурҳои кайҳонии баландэнергия, гамма ахтаршиносӣ, манбаъҳои барқароршавандаи энергия ва таърихи илм таҳқиқот анҷом медиҳад .

 Фаъолияти илмӣ-оммавӣ 
Ризои Баҳромзод ба тарғиб ва оммавигардонии илм машғул буда, дар шабакаҳои иҷтимоӣ, телевизиону радио, расонаҳо ва рӯзномаву маҷаллаҳо доир ба қонунҳои табиат, дастовардҳои илми муосир ва равандҳои таҳқиқоти илмӣ мавод нашр мекунад. Муассиси гурӯҳи фейсбукии Илми муосир аст, ки бештар аз 11 ҳазор узв дорад. Ӯ иштирокдори Ҳамоиши мубодилаи таҷрибаҳо миёни Чин ва кишварҳои Осиёи Марказӣ доир ба баланд бардоштани саводнокии илмӣ дар шаҳри Урумчии Чин аст, ки рӯзҳои 21-22 августи соли 2025 доир гардид

Узви гурӯҳи корӣ ва ҳайати ҳакамони Озмуни ҷумҳуриявии «Илм-фурӯғи маърифат» буда"Илм - фурӯғи маърифат" - омили муҳимми таҳаввулоти зеҳнӣ. Маҷаллаи "Илм ва ҳаёт", №1, саҳ. 4-5, 2022., яке аз муаллифони китоби "Тафсири Низомномаи ҷумҳуриявии «Илм – фурӯғи маърифат» ва талаботи он" мебошад. 

 Таълифот 
Муаллифи беш аз 15 мақолаи илмӣ дар маҷаллаҳои тақризшаванда ва иштирокдории семинару конфронсҳои байналмиллалӣ мебошад.

 Ҷоизаҳо 
 2020 — барандаи Ҷоизаи Академияи миллии илмҳои Тоҷикистон барои олимони ҷавон.
 2021 — ғолиби озмуни «Next30 — Раҳбарони ҷавони Осиёи Марказӣ».
 2021 — 30 ҷавони муваффақи сол дар Тоҷикистон.

 Эзоҳ